
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO ŠAKIŲ RAJONO SAVIVALDYBĖJE, SINTAUTŲ SENIŪNIJOJE, SINTAUTŲ MSTL., P. VAIČAIČIO G. 30, DETALIOJO PLANO TVIRTINIMO
2012 m. gegužės 31 d. Nr. T-215
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 3 d. 8 p., Teritorijų planavimo įstatymo (Žin., 1995, Nr. 107-2391; 2004, Nr. 21-617) 4 str. 2 d. 5 p., 26 str. 4 d., rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 p. ir Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2012 m. gegužės 15 d. Teritorijų planavimo dokumento patikrinimo aktu Nr. TP1- 930, nusprendžia,


patvirtinti UAB „Gulbelė“ nuosavybės teise turimo 0,2668 ha ploto kitos paskirties žemės sklypo, esančio Šakių rajono savivaldybėje, Sintautų seniūnijoje, Sintautų mstl., P. Vaičaičio g. 30 (kadastrinis Nr. 8480/0002:382), būdo ir pobūdžio pakeitimo, nustatant komercinės paskirties objektų teritorijos būdą, prekybos, paslaugų ir pramogų objektų statybos pobūdį, detalųjį planą (pridedama). 

